Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 463

1. Követelések tételenként, lejárat óta eltelt napok szerint A jelentés kitöltése során ebben a táblarészben a követeléseket tételenként a lejárattól eltelt időnek megfelelő bontásban kell kimutatni. A kihelyezéseket a szerződésben rögzítettek alapján, az egyes törlesztőrészletek lejárata szerint kell szerepeltetni. A h) Prolongált oszlopban azokat a tételeket kell kimutatni, amelyeket a hitelintézet prolongált a szerződési feltételek módosulásától függetlenül. (Itt kell szerepeltetni azokat a hiteleket is, amelyet az ügyféllel újra tárgyalt, illetve újra folyósított). Ez a körülmény azonban ezeket a követeléseket nem teszi újból nem lejárttá, ezért ezeket nem lehet az a) oszlopban feltüntetni!

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes